Marek Krawc rozprawja wo aktualnje rozjimanych temach w Čěskej
Praha. Z premjeru noweho čěskeho filma „Zatopek“ zahajichu minjeny pjatk wječor 55. mjezynarodny filmowy festiwal w Karlovych Varach. Dźěło režisera Davida Ondřičeka wobjednawa žiwjenske stacije čěskeho dalokoběharja Emila Zatopeka. „Sportowc a jeho žiwjenje mje fascinujetaj. Zatopek bě so swójbje z wosom dźěćimi w městačku Kopřivnice narodźił a sta so bjez wosebitych wuměnjenjow, za to pak z wulkej prócu, jedyn z najlěpšich sportowcow swěta,“ rozłoži David Ondřiček.
127 filmow, hrajnych kaž tež dokumentarnych, w běhu tydźenja wćipnym lubowarjam kinematografije prezentuja. Wuměłski nawoda festiwala Karel Och chwali sej lětuši dobry poskitk. „Smy sej wjace hač dźesać wuběrnych tukrajnych produkcijow wobhladali. Tři z nich chcemy přihladowarjam we wobłuku hłowneho wubědźowanja předstajić, tři dalše w rubrice „wuchodnje zapada“.
szl_Latn szl_Latn szl_Latn